Правилник
за изменение и допълнение на Правилника за устройството и дейността на Професионалния сержантски колеж за нуждите на Военновъздушните сили към Висшето военновъздушно училище „Георги Бенковски“
/oбн., ДВ, бр. 82 от 2020 г./
§ 1. В чл. 2, ал. 2 думата „специалности“ се заменя с думата „професии“.

§ 2. В чл. 4, т. 1 думата „специалности“ се заменя с „професии“.
§ 3. В чл. 7, ал. 2 думата „специалност“ се заменя с думата „професия“.
§ 4. В чл. 8, ал. 4, т. 9 думата „освобождаване“ се заменя с „отстраняване“.

§ 5. Създава се чл. 18а.:
„Чл. 18а. (1) Кадетите, обучаващи се в задочна форма на обучение, изпълняващи военна служба по чл. 134, ал. 2, т. 1 и ал. 3, т. 1 от Закона за отбраната и въоръжените сили на Република България, прекъсват обучението си за срока на изпълнението на службата като подават рапорт по команден ред до началника на ВВВУ „Георги Бенковски“.
(2)  За продължаване на обучението си кадетите, прекъснали обучението си на основание aл. 1, подават рапорт по команден ред до началника на ВВВУ „Георги Бенковски.“
(3) Кадетите по ал. 1 продължават обучението си:

1. в следващия срок, ако са прекъснали обучението си за срок до 6 месеца, след успешно полагане на срочните изпити за срока, в който са прекъснали обучението си.

2. в учебния срок, в който са прекъснали обучението си, ако са прекъснали обучението си за срок по-голям от 6 месеца.“

§ 6. В чл. 20 се правят следните изменения и допълнения:
1. В ал. 1 се създава т. 4:

„4. при напускане по собствено желание.“
2. Ал. 4 се изменя така:
„(4) Отстраняването по ал. 1, т. 1, 2 и 3 се извършва със заповед на министъра на отбраната по предложение на началника на ВВВУ „Георги Бенковски“, съгласувано с директора на колежа след решение на Колежанския съвет, а по ал. 1, т. 4 - със заповед на министъра на отбраната въз основа на подаден рапорт от кадета до министъра на отбраната по команден ред.“

3. Ал. 5 се изменя така:
„(5) При виновно неизпълнение на задължението за успешно завършване на обучението в колежа кадетите възстановяват разходите за издръжка и обучение за периода, в който са били обучавани при условията и по реда на чл. 260, ал. 3-6 от ЗОВСРБ.“
§ 7. Чл. 22 се изменя така:

„Чл.22. (1) Кадетите се отписват от колежа при успешно завършване на обучението в колежа и в случаите по чл. 20, ал. 1.

(2) Специализантите се отписват от колежа при успешно завършване на обучението в колежа.“
§ 8. В чл. 23, ал. 1 думата „специалност“ се заменя с думата „професия“.

§ 9. В чл. 43, ал. 2 думите „и специалността“ се заличава.
ЗАКЛЮЧИТЕЛНА РАЗПОРЕДБА
§ 10. Правилникът влиза в сила от деня на обнародването му в „Държавен вестник“, с изключение на § 1, § 2, § 3, § 8 и § 9, които влизат в сила от учебната 2026/2027 г.

